AIŠKINAMASIS RAŠTAS

Dėl viešosios įstaigos Molėtų ligoninės teikiamų atlygintinų viešųjų paslaugų kainų nustatymo

1. Parengto tarybos sprendimo projekto tikslai ir uždaviniai:

2024 m. sausio 18 d. gautas VšĮ Molėtų ligoninės raštas Nr. S-13 „Dėl mokamų paslaugų teikimo“ ir 2024 m. vasario 27 d. raštas Nr. S-40 „Dėl mokamų paslaugų kainų pakeitimo“, kuriuose prašoma Molėtų rajono savivaldybės tarybos pakeisti VšĮ Molėtų ligoninės teikiamų atlygintinų viešųjų paslaugų kainas. Molėtų rajono savivaldybės taryba VšĮ Molėtų ligoninės paslaugų kainas patvirtino 2022 m. birželio 30 d. sprendimu Nr. B1-150 „Dėl viešosios įstaigos Molėtų ligoninės teikiamų mokamų paslaugų kainų nustatymo“.

Atsižvelgus į tai, kad nuo 2023 m. didėjo teikiamų paslaugų savikaina, kuriai įtakos turėjo darbuotojų, teikiančių asmens sveikatos priežiūros paslaugas, darbo užmokesčio augimas, komunalinių paslaugų įkainių didėjimas bei naudojamo medicininių priemonių ir medžiagų kainų augimas, kainos yra perskaičiuojamos, didinamos bei teikiami tvirtinti ir nauji dantų protezų įkainiai.

Molėtų rajono savivaldybės tarybos prašomos patvirtinti atlygintinų viešųjų paslaugų kainos nėra būtinosios medicinos pagalbos paslaugos (pirmosios medicinos pagalbos ir stacionarinės bei nestacionarinės skubios medicinos pagalbos paslaugos), kurių sąrašas patvirtintas Lietuvos Respublikos sveikatos apsaugos ministro įsakymu ir teikiamos šalies nuolatiniams gyventojams nemokamai.

Šiuo tarybos sprendimo projektu siūloma didinti VšĮ Molėtų ligoninės atlygintinų viešųjų paslaugų kainų ir dantų protezavimo kabineto paslaugų įkainius bei patvirtinti naujas paslaugas siekiant įgyvendinti Lietuvos Respublikos sveikatos apsaugos ministro 1999 m. liepos 30 d. įsakymo Nr. 357 „Dėl Mokamų asmens sveikatos priežiūros paslaugų sąrašo, kainų nustatymo ir jų indeksavimo tvarkos bei šių paslaugų teikimo ir apmokėjimo tvarkos“, Lietuvos Respublikos sveikatos apsaugos ministro 1996 m. kovo 26 d. įsakymu Nr. 178 ,,Dėl Asmens sveikatos priežiūros paslaugų, teikiamų asmens sveikatos priežiūros įstaigose, kainyno Nr. 11-96-2 patvirtinimo“, Lietuvos Respublikos sveikatos apsaugos ministro 2020 m. balandžio 29 d. įsakymu Nr. V-1010 ,,Dėl balo vertės patvirtinimo“ nuostatas.

1. Siūlomos teisinio reguliavimo nuostatos:

Sprendimo projektu siūloma nustatyti viešosios įstaigos Molėtų ligoninės atlygintinų viešųjų paslaugų kainas.

1. Laukiami rezultatai:

Priėmus teikiamą sprendimą neigiamų pasekmių nenumatoma.

1. Lėšų poreikis ir jų šaltiniai:

Nėra

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.